Hidseab

Is éard is hidseab nó hijab () ann ná cineál caifirín nó clúdach cinn a chaitheann go leor ban Moslamacha. Tá sé cosúil le héadaí cinn a chaitheann mná Giúdacha Ceartchreidmheacha (mar shampla an tichel), mná Críostaí áirithe (m.sh. an mantilla, caille chloiginn, nó gimpe), agus go leor ban Hiondúch agus Suíceach (m.sh. an dupatta). Is éard atá i gceist le hidseab is minice ná scaif a chastar timpeall an chinn a chlúdaíonn an ghruaig, an muineál, agus na cluasa, ach a fhágann an aghaidh gan chlúdach.“Hijab.” Cambridge Dictionary, dictionary.cambridge.org/dictionary/english/hijab. Accessed 6 Sept. 2023. Tá borradh faoi úsáid an hidseab ar fud an domhain ó na 1970idí, agus tá go leor Moslamach den tuairim go léiríonn sé modhúlacht agus creideamh; caitear é mar mhaisiúchán freisin. Sa lá atá inniu ann, tá scoláirí reiligiúnacha Ioslamacha ar aon intinn gur gá, nó gur fearr, an ceann a chlúdach, cé go dtugann roinnt scoláirí agus gníomhaithe Moslamacha le fios nach bhfuil údarás lena úsáid sa Chórán.

An bhunchiall a bhí leis an bhfocal  ná brat nó cuirtín a d'úsáidtí chun rialacha Ioslamacha a bhaineann leis an modhúlacht a chur i bhfeidhm. Is é seo an bhrí atá leis an bhfocal i véarsaí an Chóráin, mar shampla i dtagairt don chuirtín idir príomhtheach Mhahamad agus lóistín a bhan céile. Dá bharr seo, creideann daoine áirithe go mbaineann an riail seo le mná céile Mhahamad amháin, seachas le gach bean.Aslan, Reza, No God but God, Random House, (2005), p.65–6 Ní úsáidtear an focal   ar bhall éadaigh áit ar bith sa Chórán, ach faightear téarmaí eile ann, mar shampla jilbab agus khimār.Sahar Amer (2014), What Is Veiling?, University of North Carolina Press, pp. 25-27 Creideann roinnt daoine gurb é  ( ) an téarma ceart ar scaif chloiginn sa Chórán.Lane's Lexicon page 519 and 812Contemporary Fatwas by Sheik Yusuf Al Qaradawi, vol. 1, pp. 453-455Ruh Al Ma’ani by Shihaab Adeen Abi Athanaa’, vol. 18, pp. 309, 313

Tá de dhualgas dlí ar mhná an hidseab a chaitheamh san Iaráin, agus san Afganastáin faoi rialtas an Talaban. Ó 2018 i leith, níl ceangal dlí a thuilleadh ar mhná san Araib Shádach é a chaitheamh. I dtíortha eile, san Eoraip agus sa domhan Moslamach freisin,Azerbaijan:, Morocco:, Tunisia:, Egypt: Algeria:, Turkey: France:, Germany:, Senegal:, Singapore:, Kosovo:, Québec:, Austria:, Switzerland:, Denmark: , Kazakhstan:, Kyrgystan:, Tajikistan:, Turkmenistan:, Uzbekistan:  cuirtear cosc ar an hidseab in áiteanna poiblí,M. J. Gohari (2000). The Taliban: Ascent to Power. Oxford: Oxford University Press, pp. 108-110. agus bíonn brú neamhoifigiúil ar mhná in áiteanna éagsúla ar fud an domhain an hidseab a chaitheamh nó gan é a chaitheamh.

 Sanasaíocht 
Is é an focal Araibise  (Araibis: حجاب) an t-ainm briathartha a thagann ón bhriathar ﺣَﺠَﺐَ (hajaba), ón bhfréamh trí litir ح ج ب (HJB), a chuimsíonn grúpa mór focal a bhaineann go príomha le ceilt, cur i bhfolach, agus blocáil.Lane, Edward William (1863), “ح ج ب”, in Arabic-English Lexicon, London: Williams & Norgate, pages 515–516

 Tagairtí 

Catagóir:Ioslam
Catagóir:Hijab
Catagóir:Naisc wayback teimpléad webarchive